Diari Oficial de la Generalitat Valenciana


Sumari del DOGV 9474, del 21-11-2022 (2022/10024)

Extracte de la Resolució 16 de novembre 2022, de la Fundació Parc Científic Universitat de València, per la qual es convoquen les ajudes del programa de suport a empreses innovadores «VLC Startup 2022».
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10200


Data del document
:   16-11-2022

Organisme emissor
:   Fundació Parc Científic de la Universitat de València

Tipus de document
:   Extracte

Correcció d'errades

 Descriptors 

:   * ajuda pública

Extracte de la Resolució 16 de novembre 2022, de la Fundació Parc Científic Universitat de València, per la qual es convoquen les ajudes del programa de suport a empreses innovadores «VLC Startup 2022». [2022/10518]  
BDNS (identif.): 659286.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/659286)  
  
Primer. Beneficiaris  
Tindran la consideració de beneficiaris qualsevol microempresa o PIME, així com altres entitats d'àmbit empresarial, que complisquen els següents requisits:  
  
- Que estiga legalment constituïda i amb una antiguitat màxima de cinc anys en la data límit de presentació de la sol·licitud de participació en aquesta convocatòria; o en procés de constitució, i en aquest cas, l'empresa haurà d'estar legalment constituïda en el moment d'incorporar-se al programa.  
- Amb seu social a la Comunitat Valenciana.  
- Que compte amb un projecte innovador i/o basat en el coneixement.  
- No podran tindre la condició de beneficiari les persones o entitats en els que concórrega alguna de les circumstàncies previstes en l`apartat 2 de l`article 13 de la Llei 38/2003, de 17 de novembre, general de subvencions (ara en avant LGS)  
- Que no haja sigut beneficiària amb anterioritat en alguna de les convocatòries VLC Startup promogudes per la FPCUV.  
  
Segon. Finalitat  
Promocionar la creació i consolidació d'empreses innovadores en l'entorn universitari, i enfortir així les relacions Universitat-Empresa, i donar-hi suport.  
  
Tercer. Bases reguladores  
Resolució de la Rectora de la Universitat de València, de 28 d'octubre de 2021, per la qual s'autoritza la Fundació Parc Científic de la Universitat de València a concedir subvencions i s'aproven les bases reguladores, publicada en la pàgina web del Parc Científic: https://pcuv.es/es/quienes-somos/portal-de-transparencia/informacion-economico-financiera/subvenciones-concedidas.  
  
Quart. Import  
L'import total de la convocatòria serà de trenta-cinc mil euros (35.000 ?), i inclourà els apartats de serveis, espais de treball, dotació econòmica, programes formatius i despeses de difusió, realització i execució del programa.  
Pel que respecta a la dotació econòmica individual, cada beneficiari podrà rebre, en funció de la modalitat que s'establisca.   
1. En la modalitat de planter: dotació econòmica de mil cinc-cents euros (1.500 ?) per projecte.  
2. En la modalitat de laboratori: dotació econòmica de tres mil euros (3.000 ?) per projecte.  
  
Cinqué. Termini de presentació de sol·licituds  
Des de l'endemà de la publicació de l'extracte en el DOGV fins al 20 de gener de 2023 a les 14.00 h.  
  
Paterna, 16 de novembre de 2022.- El director del Parc Científic Universitat de València: Juan José Borrás Almenar.